Te koop eigendomsperceel groot 900m2 omrasterd in maretrette VI €80.000
Te koop aangeboden eigendomsperceel groot 900m2 aan de Maukepoolstraat in Maretrette VI
Het betreft twee percelen naast elkaar van elke 450m2, het perceel is aan omrasterd. Koben nie kwaad vir rugby ná besering | Maroela Media
Koben is terug en gelukkig by sy skool (Foto: Facebook)
“Koben se toestand is net ŉ wonderwerk, dis ŉ bewys van die wonderlike God wat ons dien.”
Só het Trompie Hofmeyr Woensdag aan Maroela Media gesê, sowat ŉ jaar nadat sy seun, Koben (16), in ŉ ernstige rugbybesering sy nek gebreek het en verlam gelaat is.
Aanvanklik het Koben ná die besering geen gevoel in sy bors af ondertoe gehad nie, maar gevoel en funksionaliteit in sy lyf het stelselmatig teruggekom. Vandag kan Koben reeds self uit sy rystoel opstaan en ŉ paar meter ver loop.
“In die huis loop hy soos ŉ dronk mens rond, want hy loop so van muur tot muur, anders loop hy met sy krukke. Hy kan ook al seker ŉ goeie vyf meter op sy eie stap, as iemand net bystaan ingeval hy sy balans verloor. Ons as familie druk hom maar om so min moontlik die rolstoel te gebruik, en dit help hom om al hoe beter te raak,” het Hofmeyr gesê.
Koben se fisioterapeut het ook bevestig dat elke spier in sy liggaam weer aktief is. Dit beteken dat al Koben se spiere weer werk.
“Sy blaas en maag is die laaste spiere om reg te kom, maar hy voel dit al en dit vat maar net tyd. Ons beweeg stadig maar seker vorentoe en die gebed vir volkome herstel is al baie naby,” het Hofmeyr gesê.
Koben, wat die kaptein van Hoërskool Louis Trichardt se o.16-rugbyspan was toe hy die besering opgedoen het, het gesê hy is nie kwaad vir rugby nie, maar dat hy nou ander sportsoorte beoefen.
“Koben skiet nou luggeweer by die skool, en hy het al ŉ hele paar goue medaljes daarvoor gekry. Hy het sommer in trane uitgebars toe hy weer vir die eerste keer ná die ongeluk ŉ medalje kry. Hy het nie gedink hy sal ooit weer sport kan doen nie, hy het gedink die besering was die einde daarvan. Hy het gesê daardie medalje was die een waarop hy die trotsste is,” het Hofmeyr gesê.
Koben (Foto: Facebook)
“Dit is sy volgende lewe en dit is wat hy daarvan maak. Hy het dit reggekry om van ŉ groot minus ŉ plus te maak.”
Hofmeyr het gesê dat daar tog iets goeds uit die ongeluk gekom het, en dat hulle nou verstaan hoekom God dié besering laat plaasvind het.
“Ek vra nou die dag vir Koben: ‘Seun, as jy jou gesonde liggaam voor die besering kon terugkry, en dieselfde mens kan wees wat jy toe was, sou jy dit verruil vir wie jy nou is?’ Koben sê toe nee, hy sal niks verander nie, want geestelik het hierdie besering hom verander. Dit het ons gesin baie nader aan mekaar gebring, dit was ŉ fantastiese jaar saam met die Here vir ons.
“Koben was altyd ŉ mooi kind; hy het die mooiste bene, maagspiere en lyf gehad. Nou is hy nie meer daai kind nie, maar sy geesteswêreld is tien keer mooier as wat sy uiterlike destyds was,” het Hofmeyr gesê.
Koben gaan op die herdenking van sy besering, op 19 Mei, sy getuienis by die NG Moedergemeente Louis Trichardt lewer.
Koben skiet nou luggeweer by die skool as sy sport (Fotot: Facebook)
“Mens wonder baie keer hoekom so iets met jou gebeur, maar die Here se planne is groter as óns planne. Dit is ook vanjaar Koben se aannemingsjaar by die kerk, en hy het so ŉ lang pad met die Here gestap die afgelope jaar. So, alles kom eintlik mooi bymekaar. Al weet ons nie altyd hoekom die goed gebeur nie, moet mens maar net aanvaar, vorentoe beweeg en glo,” het hy gesê.
Koben het direk ná sy rehabilitasie weer skool toe begin gaan. Daar is plek-plek vir hom opritte gebou vir sy rolstoel, maar Hofmeyr het gesê daar waar hy nie kan gaan met sy rolstoel nie, tel sy vriende hom sommer op en sit hom neer waar hy moet wees.
Koben ontferm hom ook oor Dano Swart (18), ŉ matriekleerder van Hoërskool Brandwag in Uitenhage in die Oos-Kaap, wat ŉ week gelede ŉ soortgelyke besering in ŉ rugbywedstryd opgedoen het en tot dusver nie gevoel in sy onderlyf het nie.
“Ons wil daardie gesin bystaan, want hulle is nou waar ons ŉ jaar gelede was, en dis ŉ diep donker gat. Maar mense moet weet wonderwerke gebeur nog, in enige omstandighede. Die Here is nog hier, Hy luister en Hy staan ons by,” het Hofmeyr gesê.
STEPPING into 2019 like…???? Truly a blessed new year!????Ons STAP in 2019 in! ???? Waarlik 'n geseënde nuwejaar!????
Posted by Koben Hofmeyr Fonds / Fund on Wednesday, 2 January 2019
by God is NIKS ontmoontlik nie!
Sjoe, hoe rol die trane nou na ek die video gekyk het. Seun, jou yster, jy lyk so trots op daardie paar tree wat jy gevat het. Dank die Here dat Hy jou gedra het to hier waar jy nou is. Sterkte vorentoe, jy sal volkome hierdeur kom.
Wow wat ‘n eye opener is die storie.
You go Koben.
Aan ons dierbare Here al die eer. Dankie Here dat U hierdie seun en sy familie bygestaan en ondersteurn het.
Seker die mooiste wat ek vandag gesien het. Baie sterkte vorentoe Koben en dankie dat jy so ‘n pragtige getuie is vir wat die Here in jou lewe gedoen het. Ons hier op Uitenhage, Dano Swart se tuisdorp glo ten volle dat die Here hom ook hier gaan laat uitkom waar Koben vandag is. Ons aanbid ‘n ongelooflike God waarby niks onmoontlik is.